Legend of Kepakailiula. 389 



Kepakailiula, lele mai la, huki aku la iloko o ka hale. A komo o Kepakailiula i loko o ka 

 hale, olelo aku ia i na makuakane ia Kiinoho a me Kiihele: "Eia ka olua wahine o 

 ke kahu o ia nei, i elua olua, i hookahi wahine. Hele aku a kahi e noho ai, i hoolohe 

 mai olua ia'u a i make au, o ke ala no ia hele aku." 



A hala na makua, noho iho la o Kepakailiula me Makolea, eono la i moe ai laua. 

 Ia laua i jiauhia ai i ka moe hiki mai la o Keauhou a me Kahaluu. I nana iho ka hana e 

 moe ana o Makolea me ke kane, nolaila, huhu iho la na makua o Makolea. Lalau iho 

 la laua ia Makolea, a lawe ae la, a hoouka i na waa, a lawe i I\Iaui i o Kakaalaneo la 

 ke 'lii. 



A hala o Makolea i Maui, ma na waa, ala ae la o Kepakailiula, a hele aku la a 

 kahi o na makuakane, o Kiinoho a me Kiihele. Hele mai la lakou mauka a hiki i Kohala 

 ma Kamilo e pili la me Puakea, noho iho la. Lele loa ka w-aa ma ka moana a hiki i 

 Maui. 



Ike mai la o Kukuipahu, ke "lii o Kohala ia wa, i ke kanaka maikai o Kepakai- 

 liula. Hookipa mai la, a olelo mai la i keiki hookama nana, a hoowahine mai la i kana 

 kaikamahine, ia Kapuaokeonaona. 



Noho iho la lakou a hala ekolu la, hoomoe o Kepakailiula i ka hale a pau i ka 

 hiamoe. Ala ae la ia a hele i waho, a hiki i ke one maloo e kau ana he wahi waa i laila. 

 Lawe aku la ia a loko o ke kai, holo aku la i Maui, a pae aku la ma Kapueokahi i Hana. 

 Pae aku la ia a uka, hele aku la a hiki i kahi o Kakaalaneo ke 'Hi. I nana aku ka hana, 

 ua ona i ka awa, e kahea ana i ka wahine: "E Makolea e, e Makolea e, e lawe aku oe 

 i na hua moena o kaua a mawaho o ka aleo, haliilii iho, a pau ko haliilii ana, kii mai oe 

 ia'u a kaualupe aku i waho." A pau ka olelo ana, hele mai la o Makolea me na wahine 

 a ka aleo, haliilii iho la. A pau ka haliilii ana, kii aku la e kaualupe mai ia Kakaalaneo. 

 Ia lakou i kii ai e kaualupe mai, hele aku la o Kepakailiula a ka moena a lakou i haliilii 

 ai, kikio iho la, a mimi iho la, a holo ae la e pee ma kahi e ae. A hiki aku la o Kakaalaneo 

 i luna o ka hua moena, pakika aku la i ke kukae a me ka mimi. Huhu mai la ia Makolea 

 a me na wahine, a mahope, kahea hou e lawe i ka moena a mahope o na waa. A hana 

 aku la o Makolea peia, a moe iho la laua mahope o na waa. Ia wa pauhia loa o Kakaa- 

 laneo i ka ona o ka awa, a hiamoe loa iho la. Lalau iho la o Kepakailiula ia Makolea a 

 lawe ae la a ka nahelehele moe laua ilaila. Uwe mai o Makolea ia Kepakailiula, i ka 

 make ia Kakaalaneo. Ninau aku o Kepakailiula: "Heaha keia au e uwe mai nei?" 



